*****

ΚΑΝΟΝΙΣΜΟΣ (ΕΟΚ) αριθ. 2152/90 ΤΟΥ ΣΥΜΒΟΥΛΙΟΥ

της 23ης Ιουλίου 1990

για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα χημικά και βιομηχανικά προϊόντα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,

την πρόταση της Επιτροπής,

Εκτιμώντας:

ότι η παραγωγή στην Κοινότητα ορισμένων οξειδίων και υδροξειδίων του βαναδίου, ορισμένων εγχρώμων σωληνωτών καθοδικών λυχνιών και ενός χημικού προϊόντος είναι σήμερα ανεπαρκής για να ικανοποιήσει τις απαιτήσεις των των μεταποιητικών βιομηχανιών της Κοινότητας· ότι, συνεπώς, ο εφοδιασμός της Κοινότητας με προϊόντα αυτού του είδους εξαρτάται σήμερα, κατά ένα μη αμελητέο ποσοστό, από εισαγωγές προέλευσης τρίτων χωρών· ότι πρέπει η Κοινότητα να αντιμετωπίσει, χωρίς καθυστέρηση, τις πλέον επείγουσες ανάγκες προμήθειας των εν λόγω προϊόντων, κι αυτό με τους ευνοϊκότερους όρους· ότι συντρέχει λόγος να ανοιχθούν κοινοτικές δασμολογικές ποσοστώσεις με δασμό μηδέν για την περίοδο μέχρι 31 Δεκεμβρίου 1990 και για ποσότητες που θα καθοριστούν λαμβάνοντας υπόψη την ανάγκη να μην διαταραχθεί η ισορροπία των αγορών των προϊόντων αυτών και η έναρξη ή ανάπτυξη της κοινοτικής παραγωγής· ότι οι ποσότητες που ορίστηκαν για τις έγχρωμες σωληνωτές καθοδικές λυχνίες θα μπορούσαν να αναπροσαρμοστούν στη διάρκεια της χρήσεως με βάση τις διαπιστωμένες πραγματικές ανάγκες·

ότι πρέπει να εξασφαλισθεί, ιδίως, η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή του δασμού που προβλέπεται για τις ποσοστώσεις αυτές, σε όλες τις εισαγωγές των εν λόγω προϊόντων, σε όλα τα κράτη μέλη και αυτό μέχρι να εξαντληθούν οι ποσοστώσεις·

ότι πρέπει να ληφθούν τα αναγκαία μέτρα προκειμένου να εξασφαλιστεί μια κοινοτική και αποτελεσματική διαχείριση των κοινοτικών δασμολογικών αυτών ποσοστώσεων, εξασφαλίζοντας τη δυνατότητα στα κράτη μέλη να προβαίνουν σε αναλήψεις από την ποσότητα των ποσοστώσεων των αναγκαίων ποσοτήτων που αντιστοιχούν σε πραγματικές εισαγωγές· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει, ιδίως, να μπορεί να παρακολουθεί το ρυθμό εξάντλησης των ποσοστώσεων και να ενημερώνει σχετικά τα κράτη μέλη·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν ενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των αναλήψεων που πραγματοποιούνται από την εν λόγω οικονομική ένωση μπορεί να γίνεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την ημερομηνία θέσεως σε ισχύ του παρόντος κανονισμού και μέχρι τις 31 Δεκεμβρίου 1990, οι δασμοί που επιβάλλονται κατά την εισαγωγή των παρακάτω προϊόντων αναστέλλονται στα επίπεδα, και μέσα στα όρια των κοινοτικών δασμολογικών ποσοστώσεων που αναφέρονται για καθένα από αυτά:

1.2.3.4.5 // // // // // // Αύξων

αριθμός

// Κωδικός ΣΟ

(α) // Περιγραφή εμπορευμάτων

// Ποσοστωτική

ποσότητα

// Ποσοστωτικός

δασμός

(%) // // // // // // // // // // // 09.2703 // ex 2825 30 00 // Οξείδια και υδροξείδια του βαναδίου, όχι σε μορφή σκόνης, που προορίζονται αποκλειστικά για την κατασκευή κραμάτων (1) // 3 150 τόνοι // 0 // // ex 8540 30 10 // Έγχρωμες σωληνωτές καθοδικές λυχνίες με μάσκα στιγμών, εφοδιασμένες με εκτοξευτήρες ηλεκτρονίων τοποθετημένους εν σειρά (τεχνολογία ευθύγραμμης διάταξης in line ), με απόσταση μεταξύ των εγχρώμων στιγμών μικρότερη από 0,40 mm , με διαγώνια γωνία εκτροπής το πολύ 90° και σφάλματα σύγκλισης στις γωνίες, κατά μέσγιστο όριο 0,8 mm και με διαγώνιο μήκος οθόνης: // // // 09.2705 // // - όχι μεγαλύτερο από 29 cm // 10 500 τεμάχια // 0 // 09.2706 // // - μεγαλύτερο από 29 cm και όχι μεγαλύτερο από 42 cm // 50 000 τεμάχια // 0 // 09.2707 // ex 2933 90 90 // 2,2-μεθυλενο-δις (4-(1,1,3,3-τετραμεθυλοβουτυλο)-6-(2Η-βενζοτριαζολ-2-υλο)φενό // 20 τόνοι // 0 // // // // //

(α) Κωδικοί Taric: 2825 30 00*10, 8540 30 10*26, 8540 30 10*27 και 2933 90 90*21.

(1) Ο έλεγχος της χρήσης για τον ειδικό αυτό προορισμό γίνεται κατ' εφαρμογή των σχετικών κοινοτικών διατάξεων. 2. Εντός του ορίου αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης του 1985.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και δύναται να λαμβάνει κάθε χρήσιμο διοικητικό μέτρο προκειμένου να εξασφαλιστεί μια αποτελεσματική διαχείριση.

Άρθρο 3

Εάν ένας εισαγωγέας προσκομίσει σε ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνει αίτηση χορήγησης ευεργετήματος του προτιμησιακού καθεστώτος για ένα προϊόν που αναφέρεται στον παρόντα κανονισμό και εάν αυτή η διασάφηση γίνεται δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή στην ανάληψη από το ποσό της αντίστοιχης ποσόστωσης, ποσότητας ανάλογης των αναγκών του.

Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται, χωρίς καθυστέρηση, στην Επιτροπή.

Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στο ποσό της αντίστοιχης ποσόστωσης.

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται κατ' αναλογία των αιτήσεων. Η Επιτροπή ενημερώνει τα κράτη μέλη σχετικά με τις πραγματοποιούμενες αναλήψεις.

Άρθρο 4

Τα κράτη μέλη εξασφαλίζουν στους εισαγωγείς των εν λόγω προϊόντων την επί ίσοις όροις και συνεχή πρόσβαση στις ποσοστώσεις, εφόσον το επιτρέπει το υπόλοιπο της αντίστοιχης ποσόστωσης.

Άρθρο 5

Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1990.

Για το Συμβούλιο

Ο Πρόεδρος

G. CARLI